
Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

Относно: Отдаване под наем, за срок от 5 (пет) години, чрез провеждане на публичен търг с тайно наддаване, на обособена част от имот, с позиция № К 3.1 (детски сезонен  атракцион) по актуалнa план - схема на преместваемите обекти по чл. 56 от Закона за устройство на територията в районен парк „Изгрев“, град Бургас, за поставяне на преместваем обект с площ 30 кв. м, за извършване на търговска дейност



УВАЖАЕМИ  ОБЩИНСКИ СЪВЕТНИЦИ,
В актуалната план - схема на преместваемите обекти по чл. 56 от Закона за устройство на територията (ЗУТ) в районен парк „Изгрев“, град Бургас е отразена позиция № К 3.1 в зелената площ за поставяне на преместваем обект с площ 30 кв.м, за извършване на търговска дейност – детски сезонен атракцион. 
Цитираната позиция представлява обособена част от имот, актуван с Акт № 5328/10.12.2008 г. за частна общинска собственост, находяща се УПИ I в кв. 19 по плана на к/с „Изгрев“, гр. Бургас, отреден за районен парк, жилищно строителство и КОО, разположена в ПИ с идентификатор 07079.501.179 по КККР на град Бургас. 
Гореописаната позиция № К 3.1 е разкрита в зелена площ, в близост до детска площадка и отговаря на изискванията на чл. 32, ал. 1, т.2 от Наредба № 7 от 22 декември 2003 г. за правила и нормативи за устройство на отделни видове територии и устройствени зони в обществените озеленени площи (паркове и градини) без промяна на предназначението им, съгласно който могат да се разполагат преместваеми търговски обекти по чл. 56 от ЗУТ, които общо могат да заемат площ не повече от 1 на сто от територията на паркове с площ над 3 ха.
Видно от вътрешна записка с вх.рег.№ 24-00-1346/2/12.06.2020 г. от г-жа Мария Вълчева – директор на дирекция ЦАУ „Изгрев“, парк „Изгрев“ е с площ 76,8 дка и по одобрената схема максимално допустимата площ за разполагане на преместваеми обекти е 150 кв.м.
Към момента издадените разрешения за поставяне на преместваеми обекти заемат 12 кв.м.
С оглед ефективното стопанисване и осигуряване на по-добри условия за развлечение на децата в района, е целесъобразно обособена част от имот с позиция № К 3.1 по действащата план - схема на преместваемите обекти по чл. 56 от ЗУТ в районен парк „Изгрев“, гр. Бургас, да бъде отдадена под наем, чрез провеждане на публичен търг с тайно наддаване.
	Началната месечна наемна цена за отдаване под наем на описания обект се определя съгласно Приложение №3 от Наредбата за определянето и администрирането на местните такси и цени на услуги на територията на Община Бургас, приетa от Общински съвет - Бургас по т.2, Протокол №21/20.12.2016 г., последно изм. и доп. по т. 3 от Протокол №20/23 и 24.02.2021 г., както следва: 
	Определените размери на такси за ползване на тротоари, площадки, улични платна и други терени за търговска дейност на територията на парк Изгрев, който се намира в к/с „Изгрев“ и попада във II-ра зона, за обектите по чл. 2, ал.2, т.2.2 от Наредбата за преместваемите обекти за търговски и други обслужващи дейности и елементи на градско обзавеждане на територията на Община Бургас, са в размер на 5,60 лв./кв. м. 
	С оглед факта, че на позиция № К 3.1 се предвижда да бъде поставен преместваем обект с площ 30 кв.м, за извършване на търговска дейност – детски сезонен атракцион, който ще е на открито и ще работи предимно през пролетно-летните месеци на годината, необходимо е този факт да бъде взет предвид при изчисляване на началната тръжна месечна наемна цена. 
	На база посочената по-горе цена се определя началната тръжна месечна наемна цена за отдаване под наем на обекта, както следва: 
	6 (месеца) x 5,60 лв. (за м. от април до септември вкл.) = 33,60 лв.
	33,60 лв. ÷ 12 (месеца) = 2,80 лв. (средномесечна наемна цена/кв.м)
	2,80 лв./кв.м х 30 кв.м = 84,00 (осемдесет и четири) лева.

Имотът не е включен в Раздел V „Общински нежилищни имоти за отдаване под наем чрез провеждане на публично оповестен търг/конкурс“ на приетата от Общински съвет – Бургас Годишна програма за управление и разпореждане с общинската собственост на Община Бургас за 2021 г, поради което същата следва да бъде допълнена.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 1 от Закона за общинската собственост и чл. 18, ал. 1 от Наредбата за реда за придобиване, управление и разпореждане с общински имоти и вещи, приета от Общинския съвет –Бургас, да вземе следните:



РЕШЕНИЯ:

І. Допълва Годишната програма за управление и разпореждане с общинската собственост на Община Бургас за 2021 г. в раздел  IV.1. „Общински  нежилищни имоти за отдаване под наем чрез провеждане на публично оповестен търг/конкурс“ със следната обособена част от имот с позиция № К 3.1 - детски сезонен атракцион по актуална план схема на преместваемите обекти по чл. 56 от ЗУТ в районен парк „Изгрев“, гр. Бургас за поставяне на преместваем обект с площ 30 кв.м, разположена в недвижим имот, актуван с Акт № 5328/10.12.2008 г. за частна общинска собственост, находяща се УПИ I в кв. 19 по плана на к/с „Изгрев“, гр. Бургас, отреден за районен парк, жилищно строителство и КОО, съответен на ПИ с идентификатор 07079.501.179 по КККР на град Бургас, за извършване на търговска дейност. 
 ІІ. Да се отдаде под наем, за срок от 5 /пет/ години, чрез провеждане на публичен търг с тайно наддаване обособена част от имот с позиция № К 3.1 - детски сезонен атракцион по актуална план схема на преместваемите обекти по чл. 56 от ЗУТ в районен парк „Изгрев“, гр. Бургас за поставяне на преместваем обект с площ 30 кв.м, разположена в недвижим имот, актуван с Акт № 5328/10.12.2008 г. за частна общинска собственост, находяща се УПИ I в кв. 19 по плана на к/с „Изгрев“, гр. Бургас, отреден за районен парк, жилищно строителство и КОО, съответен на ПИ с идентификатор 07079.501.179 по КККР на град Бургас, за извършване на търговска дейност, с начална тръжна месечна наемна цена в размер на 84,00 (осемдесет и четири) лева, без ДДС.

Приложения: Скица по КК на имота; одобрена схема за разполагане на обекти по чл. 56 от ЗУТ; Акт за ЧОС; вътрешна записка с вх.рег.№ 24-00-1346/2/12.06.2020 г. 

